(Návrh)

VYHLÁŠKA
Ministerstva dopravy a výstavby Slovenskej republiky

z ...................... 2018,

ktorou sa ustanovujú podrobnosti o technických požiadavkách na niektoré vozidlá, systémy, komponenty a samostatné technické jednotky na účely schvaľovania 

Ministerstvo dopravy a výstavby Slovenskej republiky podľa § 136 ods. 3 písm. b) zákona č. .../2018 Z. z. o prevádzke vozidiel v cestnej premávke a o zmene a doplnení niektorých zákonov (ďalej len „zákon“) ustanovuje:

PRVÁ ČASŤ
Úvodné USTANOVENIE

§ 1
Predmet úpravy

(1)	Táto vyhláška upravuje technické požiadavky na účely
a)	vnútroštátneho typového schválenia niektorých vozidiel, systémov, komponentov a samostatných technických jednotiek,
b)	jednotlivého schválenia vozidiel, systémov, komponentov a samostatných technických jednotiek,
c)	schválenia vozidla po prestavbe.

(2)	Druhá časť tejto vyhlášky sa nevzťahuje na vozidlá, systémy, komponenty a samostatné technické jednotky, ktoré boli vyrobené a uvedené na trh v niektorom členskom štáte Európskej únie okrem Slovenskej republiky alebo v Turecku, alebo boli uvedené na trh v súlade s právom niektorého zo štátov Európskeho združenia voľného obchodu, ktoré sú súčasne zmluvnou stranou Dohody o Európskom hospodárskom priestore.

druhá ČASŤ
Technické požiadavky na účely vnútroštátneho typového schválenia

PRVÁ HLAVA
Technické požiadavky na niektoré vozidlá
[k § 10 ods. 1 zákona]

§ 2
Technické požiadavky na vozidlá kategórie L, M, N, O, T, C, R a S

(1)	Ak sa na niektoré vozidlá kategórií L, M, N, O, T, C, R a S nevzťahujú osobitné predpisy) na účely vnútroštátneho typového schválenia týchto kategórií vozidiel sa uplatnia rovnaké technické požiadavky, ako sú ustanovené pre udelenie typového schválenia EÚ týchto kategórií vozidiel.

(2)	Typ vozidla pre vozidlá kategórie L, M, N, O, T, C, R a S upravujú osobitné predpisy.)

(3)	Vozidlo kategórie L, M, N, O, T, C, R alebo S musí okrem technických požiadaviek ustanovených v odsekoch 1 a 2, spĺňať aj podmienky ustanovené na prevádzku vozidla v cestnej premávke.

(4)	Ak špeciálna funkcia vozidiel navrhnutých a vyrobených na použitie hasičskými službami alebo útvarmi zodpovednými za udržiavanie verejného poriadku nedovoľuje plnenie niektorých technických požiadaviek podľa odseku 1, môžu tieto vozidlá splniť tieto požiadavky iba primerane. Ide najmä o emisie znečisťujúcich látok, systém výstrahy pred vybočením z jazdného pruhu, vozidlové poplachové systémy, zdokonalený systém núdzového brzdenia a podobne.

Technické požiadavky na vozidlá kategórie PS

§ 3
Všeobecné technické požiadavky

(1)	Typom vozidla kategórie PS sa rozumie skupina vozidiel vrátane variantov a verzií tej istej kategórie, ktorá sa nelíši minimálne v týchto základných aspektoch:
a)	výrobca vozidla,
b)	označenie typu výrobcom vozidla,
c)	základné stavebné a konštrukčné charakteristiky vozidla,
d)	zrejmé a zásadné rozdiely podvozku vozidla, napríklad chrbticový podvozok alebo rebrinový podvozok alebo kĺbový podvozok,
e)	počet náprav.

(2)	Vozidlo kategórie PS musí okrem technických požiadaviek ustanovených touto vyhláškou, spĺňať aj podmienky ustanovené na prevádzku vozidla v cestnej premávke.

(3)	Za vozidlo kategórie PS nesmie byť v cestnej premávke zapojené žiadne prípojné vozidlo okrem prepravníka pracovného zariadenia stroja, ktoré je na ňom prepravované, ak pri typovom schválení vozidla nie je ustanovené inak. Ak je vozidlo vybavené spájacím zariadením, musí toto zariadenie zaisťovať prípojné vozidlo proti samovoľnému uvoľneniu dvojitou mechanickou poistkou.

(4)	Rozmery vozidiel sa merajú podľa technickej normy) bez žiadnych kladných tolerancií.

(5)	Vonkajší povrch vozidla kategórie PS nesmie mať ostré hrany a výčnelky smerujúce von, ktoré by svojim tvarom, rozmermi alebo tvrdosťou spôsobili nebezpečenstvo poranenia osôb. Časti smerujúce von, ktoré by mohli zachytiť ostatných účastníkov cestnej premávky, musia byť vybavené ochranným zariadením alebo podobným zariadením tvoriacim dostatočný nábeh alebo vedenie približne rovnobežné s pozdĺžnou strednou rovinou stroja.

(6)	Dvere a okná kabíny vodiča musia bezpečne držať vo svojich funkčných polohách, musia sa vykonať opatrenia na zabránenie mimovoľného otvorenia. Dvere musia držať vo svojej určenej prevádzkovej polohe pomocou samočinného zaisťovacieho zariadenia.

(7)	Spaľovací motor vozidla kategórie PS musí byť z hľadiska emisií znečisťujúcich látok schválený podľa osobitného predpisu.)

(8)	Ak je vozidlo kategórie PS vybavené prídavným spaľovacím motorom, musí byť schválený podľa osobitného predpisu.4)

(9)	Vozidlá kategórie PS s prevádzkovou hmotnosťou prevyšujúcou 400 kg musia byť vpredu alebo vzadu konštrukčne upravené a vyhotovené tak, aby ich bolo možné tyčou alebo lanom odtiahnuť inými vozidlami.

(10)	Vozidlá kategórie PS musia mať výfukové potrubie vybavené účinným tlmičom. Koncová časť výfukového potrubia musí smerovať nad vozidlo alebo dozadu za vozidlo alebo na ľavú stranu smerujúcu mimo vozidla. Vyústenie výfukového potrubia musí byť vedené tak, aby bolo vylúčené vnikanie výfukových plynov do kabíny vodiča. Ak je výfukové potrubie vyvedené zvislo nahor, musí byť opatrené hore klapkou alebo odvodňovacím zariadením na najnižšom mieste.

(11)	Elektrické vedenie vo vozidle musí byť izolované a umiestnené tak, aby sa zamedzilo poškodeniu vodičov elektrického vedenia alebo vzniku skratu.

(12)	Informatívne štítky umiestnené na vozidle kategórie PS, ktoré sú potrebné pre jeho obsluhu a pre cestujúcich, ak nie sú v piktogramovom vyhotovení, musia byť v slovenskom jazyku.

(13)	Vozidlá kategórie PS vybavené kabínou vodiča musia byť vybavené zariadením proti zahmlievaniu čelného skla, zariadením na odmrazovanie čelného skla, vetracím systémom, prípadne vykurovacím systémom, a najmenej jednou nastaviteľnou clonou alebo roletou proti slnku s výnimkou strojov, u ktorých nie je použitie clony alebo rolety zlučiteľné s ich pracovnou činnosťou, zabezpečením výhľadu na pracovné zariadenie smerom hore, napríklad u nakladačov a teleskopických manipulátorov. 

(14)	Čelné sklo kabíny vodiča musí byť vybavené motorčekom poháňaným stieračom a ostrekovačom a ak je nevyhnutný výhľad cez zadné sklo, musí byť aj toto sklo vybavené motorčekom poháňaným stieračom. Stierače musia mať frekvenciu minimálne 20 cyklov za minútu. Nádržka na ostrekovaciu kvapalinu musí byť ľahko dostupná.

(15)	Usporiadanie nožných ovládačov musí spĺňať technické požiadavky podľa predpisu Európskej hospodárskej komisie Organizácie Spojených národov (ďalej len „predpis EHK OSN“)) č. 35.

(16)	Identifikačné číslo vozidla VIN alebo výrobné číslo vozidla kategórie PS je stálou kombináciou znakov pridelených každému vozidlu výrobcom. Musia sa používať písmená latinskej abecedy a arabské číslice. Písmená latinskej abecedy musia mať podobu veľkých písmen. Používanie písmen „I“, „O“ a „Q“ a pomlčiek, hviezdičiek a iných špeciálnych znakov nie je povolené. Najmenšia výška písmen a číslic je 7 mm pre znaky vyznačené priamo na podvozku, ráme alebo inej podobnej konštrukcii a 4 mm pre znaky vyznačené na štítku.

(17)	Ak sa z výrobného čísla vozidla kategórie PS nedá určiť rok výroby, výrobný štítok musí obsahovať aj rok výroby.

(18)	Vozidlá kategórie PS sa z hľadiska stanovenia technických požiadaviek členia na
a)	vozidlá kategórie PS používané v poľnohospodárstve a lesnom hospodárstve,
b)	vozidlá kategórie PS používané v stavebníctve,
c)	vozidlá kategórie PS – špeciálne nosiče pracovných adaptérov,
d)	ostatné vozidlá kategórie PS.

§ 4
Technické požiadavky na vozidlá kategórie PS používané v poľnohospodárstve a lesnom hospodárstve

(1)	Vozidlá kategórie PS používané v poľnohospodárstve a lesnom hospodárstve musia spĺňať 
a)	technické požiadavky na najväčšiu konštrukčnú rýchlosť vozidla a na obmedzovače rýchlosti, ako sú ustanovené pre vozidlá kategórie T,
b)	technické požiadavky na brzdový systém, ako sú ustanovené pre vozidlá kategórie T,
c)	technické požiadavky na riadenie, ako sú ustanovené pre vozidlá kategórie T,
d)	technické požiadavky na výhľad a stierače čelného skla, ako sú ustanovené pre vozidlá kategórie T,
e)	technické požiadavky na zasklenie, ako sú ustanovené pre vozidlá kategórie T,
f)	technické požiadavky na zrkadlá, ako sú ustanovené pre vozidlá kategórie T okrem technických požiadaviek pre nastavenie zrkadiel z miesta vodiča,
g)	technické požiadavky na informačné systémy, ako sú ustanovené pre vozidlá kategórie T,
h)	technické požiadavky na zariadenia pre osvetlenie a svetelnú signalizáciu a ich zdroje tepla, ako sú ustanovené pre vozidlá kategórie T,
i)	technické požiadavky na montáž osvetlenia, ako sú ustanovené pre vozidlá kategórie T,
j)	technické požiadavky na vnútorné vybavenie, ako sú ustanovené pre vozidlá kategórie T,
k)	technické požiadavky na vonkajšie vybavenie a príslušenstvo, ako sú ustanovené pre vozidlá kategórie T,
l)	technické požiadavky na elektromagnetickú kompatibilitu, ako sú ustanovené pre vozidlá kategórie T,
m)	technické požiadavky na výstražné zvukové zariadenia, ako sú ustanovené pre vozidlá kategórie T,
n)	technické požiadavky na systémy vykurovania, ako sú ustanovené pre vozidlá kategórie T,
o)	technické požiadavky na zariadenia zabraňujúce neoprávnenému použitiu, ako sú ustanovené pre vozidlá kategórie T,
p)	technické požiadavky na umiestnenie tabuľky s evidenčným číslom, ako sú ustanovené pre vozidlá kategórie T,
q)	technické požiadavky na výrobný štítok a označenie, ako sú ustanovené pre vozidlá kategórie T,
r)	technické požiadavky na bezpečnosť elektrických systémov, ako sú ustanovené pre vozidlá kategórie T,
s)	technické požiadavky na palivovú nádrž, ako sú ustanovené pre vozidlá kategórie T,
t)	technické požiadavky na pneumatiky, ako sú ustanovené pre vozidlá kategórie T,
u)	technické požiadavky na pásy, ako sú ustanovené pre vozidlá kategórie C,
v)	technické požiadavky na sedadlo vodiča a sedadlá spolujazdcov, ako sú ustanovené pre vozidlá kategórie T,
w)	technické požiadavky na priestor pre obsluhu, ako sú ustanovené pre vozidlá kategórie T,
x)	technické požiadavky na bezpečnostné pásy, ako sú ustanovené pre vozidlá kategórie T,
y)	technické požiadavky na výfukový systém, ako sú ustanovené pre vozidlá kategórie T,
z)	technické požiadavky na prevádzkovú príručku, ako sú ustanovené pre vozidlá kategórie T,
aa)	technické požiadavky na ovládače vrátane núdzových zariadení a zastavenie, ako sú ustanovené pre vozidlá kategórie T,
ab)	technické požiadavky na ochranu pred mechanickým nebezpečenstvom, ako sú ustanovené pre vozidlá kategórie T,
ac)	technické požiadavky na chrániče a ochranné zariadenia, ako sú ustanovené pre vozidlá kategórie T,
ad)	technické požiadavky na informácie, upozornenia a označenia, ako sú ustanovené pre vozidlá kategórie T,
ae)	technické požiadavky na batérie, ako sú ustanovené pre vozidlá kategórie T,
af)	technické požiadavky na vonkajšiu hladinu zvuku, ako sú ustanovené pre vozidlá kategórie T.

(2)	Výrobný štítok výrobcu musí byť pevne pripevnený na dobre viditeľnom mieste, ktorá sa bežne v priebehu používania nevymieňa. Na výrobnom štítku musia byť zreteľne a nezmazateľne uvedené nasledovné informácie:
a)	názov výrobcu,
b)	typ,
c)	identifikačné číslo vozidla VIN alebo výrobné číslo,
d)	najväčšia technicky prípustná celková hmotnosť vozidla,
e)	najväčšia technicky prípustná celková hmotnosť pripadajúca na nápravy.

§ 5
Technické požiadavky na vozidlá kategórie PS používané v stavebníctve

(1)	Vozidlá kategórie PS používané v stavebníctve musia spĺňať 
a)	technické požiadavky na všeobecnú bezpečnosť,)
b)	technické požiadavky na rozmery a hmotnosti,6)
c)	technické požiadavky na rýchlosť,6)
d)	technické požiadavky na ochranu cesty,6)
e)	technické požiadavky na dynamickú stabilitu,6)
f)	technické požiadavky na riadiaci systém6) alebo technické požiadavky na systémy riadenia,)
g)	technické požiadavky na brzdové systémy,6)
h)	technické požiadavky na pripojenia prívesov,6)ak sú potrebné,
i)	technické požiadavky na stanovište obsluhy,6)
j)	technické požiadavky na ovládače a indikátory,6)
k)	technické požiadavky na osvetlenie a svetelnú signalizáciu,6)
l)	technické požiadavky na umiestnenie tabuľky s evidenčným číslom,6)
m)	technické požiadavky na výrobný štítok,6)
n)	technické požiadavky na identifikačné číslo,)
o)	technické požiadavky na výrobné číslo,6)
p)	technické požiadavky na zvukové výstražné zariadenia,6)
q)	technické požiadavky na meranie zvuku,6)
r)	technické požiadavky na ochranu prečnievajúcich zariadení,6)
s)	technické požiadavky na nekontrolovaný pohyb,6)
t)	technické požiadavky na zariadenia proti rozstreku,6)
u)	technické požiadavky na nádrže na palivo,6)
v)	technické požiadavky na elektromagnetickú kompatibilitu,)
w)	technické požiadavky na kryty kolies,)
x)	technické požiadavky na optické oznamovače prevádzky stroja.)

(2)	Technické požiadavky na brzdové systémy podľa odseku 1 písm. g) môžu byť nahradené technickými požiadavkami na brzdové systémy strojov na zemné práce) alebo technickými požiadavkami na brzdové systémy pásových vozidiel.) 

(3)	Technické požiadavky na osvetlenie a svetelnú signalizáciu podľa odseku 1 písm. k) môžu byť nahradené technickými požiadavkami na osvetľovacie a svetelné signalizačné zariadenia strojov na zemné práce.)

(4)	Sklá musia byť vyrobené z bezpečnostného skla alebo iného materiálu, ktorý má podobné bezpečnostné vlastnosti a musia byť schválené.

§ 6
Technické požiadavky na vozidlá kategórie PS – špeciálne nosiče pracovných adaptérov

(1)	Špeciálne nosiče pracovných adaptérov sú ľahké motorové vozidlá určené do náročného terénu, v medzinárodnej terminológii sú označované ako vozidlá „ATV – All Terrain Vehicles“, konštrukčne a svojím vybavením slúžia najmä na montáž rôznych pracovných adaptérov, prípadne na prepravu menej objemného nákladu; môžu byť v nevyhnutných prípadoch prevádzkované v cestnej premávke. V niektorých prípadoch môžu byť konštrukčne odvodené od štvorkoliek kategórie L7e.

(2)	Špeciálne nosiče pracovných adaptérov nie sú určené na prepravu osôb. Osoba sa môže prepravovať, ak to vyžaduje zabezpečenie pracovnej činnosti vozidla alebo je to nevyhnutné pre naloženie a zloženie nákladu a špeciálny nosič pracovných adaptérov je vybavený zodpovedajúcim sedadlom pre spolujazdca.

(3)	Pre špeciálne nosiče pracovných adaptérov platia rovnaké technické požiadavky, ako sú ustanovené pre vozidlá kategórie L7e, a to:
a)	technické požiadavky na kolesá a pneumatiky, 
b)	technické požiadavky na označenia niektorých údajov na vozidle,
c)	technické požiadavky na výrobný štítok,
d)	technické požiadavky na identifikačné číslo vozidla VIN,
e)	technické požiadavky na rozmery vozidla, 
f)	technické požiadavky na umiestnenia a osvetlenia tabuľky s evidenčným číslom.

(4)	Špeciálne nosiče pracovných adaptérov nesmú presahovať
a)	celkovú šírku ............................................................................................ 	2 m,
b)	celkovú dĺžku 	.............................................................................................	4 m,
c)	celkovú výšku ............................................................................................	2,5 m,
d)	najväčšiu technicky prípustnú celkovú hmotnosť .....................................	1 t,
e)	najväčšiu rýchlosť ......................................................................................	40 km • h-1.

(5)	Najväčšia hladina vonkajšieho zvuku nesmie presiahnuť hodnotu 85 dB (A) za podmienok merania ako vozidlá kategórie T. Špeciálny nosič pracovných adaptérov, prípadne aj s namontovaným pracovným adaptérom musí byť pri meraní v prepravnej polohe.

(6)	Brzdové zariadenia špeciálneho nosiča pracovných adaptérov musia spĺňať rovnaké technické požiadavky, ako sú ustanovené pre vozidlá kategórie T. Skúška účinku parkovacieho brzdenia v súprave s prípojným vozidlom sa vykonáva pri prevádzkovej a najväčšej technicky prípustnej hmotnosti vozidla. Špeciálny nosič pracovných adaptérov konštrukčne odvodený od vozidiel kategórie L7e, musí spĺňať rovnaké technické požiadavky, ako sú ustanovené pre vozidlá kategórie L7e.

(7)	Riadenie špeciálneho nosiča pracovných adaptérov musí umožňovať plynulé udržiavanie zamýšľaného smeru jazdy. Vozidlá vybavené volantom musia spĺňať rovnaké technické požiadavky, ako sú ustanovené pre vozidlá kategórie L7e.

(8)	Najväčšia prípustná sila na ovládacích mechanizmoch špeciálnych nosičov pracovných adaptérov nesmie prevyšovať
a)	na ovládacích páčkach umiestnených na riadidlách a 
ovládaných iba prstami ................................................................ 200 N,
b)	na ovládacej páke parkovacej brzdy ............................................. 400 N,
c)	na ostatných pákach ovládaných jednou rukou ............................ 250 N,
d)	na pedáloch ....................................................................................500 N,
e)	na volante ...................................................................................... 250 N.

(9)	Špeciálne nosiče pracovných adaptérov musia byť vybavené zariadením na spätný chod, ktoré je ovládateľné z miesta vodiča.

(10)	Zariadenie na vonkajšie osvetlenie a svetelnú signalizáciu špeciálnych nosičov pracovných adaptérov musí spĺňať rovnaké technické požiadavky, ako sú ustanovené pre vozidlá kategórie T. U svetelných zariadení, kde je ustanovená vzájomná vzdialenosť vnútorných okrajov jeho činných plôch, môže byť táto vzdialenosť v odôvodnených prípadoch zmenšená až na 400 mm. Na špeciálnych nosičoch pracovných adaptérov môžu byť použité svetelné zariadenia určené pre vozidlá kategórie L.

(11)	Špeciálne nosiče pracovných adaptérov musia z hľadiska odrušenia spĺňať rovnaké technické požiadavky, ako sú ustanovené pre vozidlá kategórie T.

(12)	Z hľadiska najväčšej rýchlosti vozidla musia špeciálne nosiče pracovných adaptérov primerane spĺňať technické požiadavky ustanovené pre vozidlá kategórie T.

(13)	Špeciálne nosiče pracovných adaptérov s najväčšou konštrukčnou rýchlosťou prevyšujúcou 6 km • h-1, musia mať aspoň jedno zvukové výstražné zariadenie, ktoré musí spĺňať technické požiadavky podľa predpisu EHK OSN č. 28.

(14)	Špeciálne nosiče pracovných adaptérov s najväčšou rýchlosťou prevyšujúcou 40 km • h-1 musia byť vybavené krytmi kolies, prípadne lapačmi nečistôt, ktoré musia
a)	prekrývať celú šírku behúňa pneumatiky všetkých kolies,
b)	svojim tvarom a rozmermi zabezpečiť účinnú ochranu vodiča, ovládacích mechanizmov a ukazovateľov pred nečistotami odstrekujúcimi od kolies idúcich vpredu alebo vzadu.

(15)	Elektrická inštalácia pre osvetlenie prípojného vozidla musí spĺňať technické požiadavky na zásuvky a zástrčky.)

(16)	Špeciálne nosiče pracovných adaptérov musia byť vybavené najmenej dvomi spätnými zrkadlami, ktoré spĺňajú rovnaké technické požiadavky, ako sú ustanovené pre vozidlá kategórie M, N, T alebo L. Z hľadiska výhľadu z miesta vodiča musia špeciálne nosiče pracovných adaptérov spĺňať rovnaké technické požiadavky, ako sú ustanovené pre vozidlá kategórie T. Náklad alebo namontovaný pracovný adaptér zasahujúci do zorného poľa vodiča nesmie výrazne znižovať výhľad.

(17)	Za špeciálny nosič pracovných adaptérov smie byť pripojené schválené prípojné vozidlo, ktorého okamžitá hmotnosť nesmie prevýšiť prevádzkovú hmotnosť ťažného vozidla, ak pri schválení nie je určené inak. Spojovacie zariadenie musí byť schválené podľa predpisu EHK OSN č. 55.

(18)	Sedadlo vodiča musí byť konštruované tak, aby zaisťovalo pohodlnú polohu pri riadení a ovládaní, musí byť vyrobené z materiálu s tepelne izolačnými vlastnosťami a musí byť čalúnené. Všetky ovládacie prvky musia byť pre sediaceho vodiča pohodlne dosiahnuteľné.

(19)	Špeciálne nosiče pracovných adaptérov musia byť vybavené vhodnými stupačkami pre nohy vodiča, prípadne spolujazdca, miesto spolujazdca musí byť vybavené zodpovedajúcim držadlom. Ochrana pred pohyblivými a horúcimi časťami musí spĺňať minimálne technické požiadavky ustanovené pre úzkorozchodné traktory. Prístup na miesto vodiča musí primerane spĺňať technické požiadavky ustanovené pre vozidlo kategórie T.

(20)	Nádrž na palivo špeciálnych nosičov pracovných adaptérov musí spĺňať rovnaké technické požiadavky, ako sú ustanovené pre vozidlo kategórie L7e.

§ 7
Technické požiadavky na ostatné vozidlá kategórie PS 

(1)	Ostatné vozidlá kategórie PS, s výnimkami uvedenými v odsekoch 2 a 3, musia spĺňať rovnaké technické požiadavky, ako sú ustanovené pre vozidlá kategórie N. 

(2)	Ak z konštrukčného hľadiska nemôžu ostatné vozidlá kategórie PS spĺňať niektoré technické požiadavky podľa odseku 1, môžu byť tieto technické požiadavky nahradené splnením technických požiadaviek ustanovených v § 4 a 5.

(3)	Pásové vozidlá na dopravu po snehu, napríklad snežná rolba, musia spĺňať technické požiadavky na snežné pásové vozidlá.)

§ 8
Technické požiadavky na vozidlá kategórie PN

(1)	Pracovné stroje nesené kategórie PN (ďalej len „pracovný stroj nesený“) z hľadiska rozmerov vozidiel, vyznačenia obrysov vozidiel, značenia niektorých údajov na vozidle a výrobného štítku výrobcu musia spĺňať rovnaké technické požiadavky, ako sú ustanovené pre vozidlo kategórie S.

(2)	Pracovný stroj nesený musí okrem technických požiadaviek ustanovených touto vyhláškou, spĺňať aj podmienky ustanovené na prevádzku vozidla v cestnej premávke.

(3)	Pracovný stroj nesený musí byť konštruovaný a vyhotovený tak, aby neznižoval výhľad z miesta vodiča vozidla, neobmedzoval ovládateľnosť vozidla a neobmedzoval viditeľnosť jeho svetelných a svetelno-signalizačných zariadení, pričom pri prevádzke v cestnej premávke musí byť pracovný stroj nesený v schválenej prepravnej polohe.

(4)	Pracovný stroj nesený, ktorý je vybavený prídavným spaľovacím motorom, musí spĺňať technické požiadavky ustanovené osobitným predpisom.4)

(5)	Svetelné a svetelno-signalizačné zariadenia pracovného stroja neseného musia spĺňať rovnaké technické požiadavky, ako sú ustanovené pre vozidlá kategórie S. Pracovný stroj nesený nemusí mať vlastné svetelné a svetelno-signalizačné zariadenie alebo držiaky pre prenosnú súpravu týchto zariadení, ak sú splnené tieto technické požiadavky:
a)	nie je narušená geometrická viditeľnosť svetelných zariadení vozidla,
b)	nie je prekročená ustanovená vzdialenosť svetelných zariadení vonkajšieho osvetlenia a svetelnej signalizácie vozidla od bočných obrysov pracovného stroja neseného,
c)	dĺžka pracovného stroja neseného nezväčší rozmer motorového vozidla o viac ako 1,5 m.

(6)	Pracovné stroje nesené, ktorých šírka nepresahuje 2 m, a sú namontované súmerne s pozdĺžnou osou vozidla, nemusia mať v prednej časti vyznačenie obrysu prednými obrysovými svetlami ani prednými odrazovými sklami.

(7)	Vyznačenie obrysov môže byť vyhotovené na obojstranných odnímateľných štítoch umiestnených v prostrednej tretine dĺžky stroja, alebo ak to konštrukcia stroja neumožňuje, môžu byť umiestnené v zadnej časti, pričom v oboch prípadoch musia byť splnené tieto technické požiadavky:
a)	štíty sú viditeľné spredu i zozadu,
b)	dĺžka stroja nezväčší dĺžku vozidla o viac ako 2,5 m.

(8)	Pluh a jemu tvarom podobný pracovný stroj musí mať na zadnej strane aspoň jeden výstražný štít, najmenej jedno odrazové sklo triedy III, najmenej jedno svietidlo na ľavej strane s obrysovým svetlom, brzdovým svetlom a smerovým svetlom, ktoré sú typovo schválené podľa príslušných regulačných aktov. 

(9)	Pracovný stroj nesený, ktorý je konštrukčne vyhotovený pre bočné nesenie, možno pripojiť len na pravú stranu vozidla.

(10)	Vonkajší povrch pracovných strojov nesených s najväčšou rýchlosťou prevyšujúcou 20 km • h-1 nesmie mať špicaté alebo ostré hrany a výčnelky smerujúce von, ktoré by svojim tvarom, rozmermi alebo tvrdosťou spôsobili nebezpečenstvo poranenia osôb. Časti, ktoré smerujú von a mohli by zachytiť ostatných účastníkov cestnej premávky, musia mať ochranné lišty alebo podobné zariadenie, ktoré tvorí dostatočný nájazd, alebo vedenie približne rovnobežné s pozdĺžnou strednou rovinou stroja.

(11)	Elektrická inštalácia pracovného stroja neseného musí spĺňať nasledovné technické požiadavky:
a)	elektrické vedenie vo vozidle musí byť izolované a umiestnené tak, aby sa zamedzilo poškodeniu vodičov elektrického vedenia alebo vzniku skratu; izoláciu jednotlivých vodičov elektrického vedenia treba riešiť podľa prostredia, druhu a spôsobu uloženia týchto vodičov.
b)	elektrická inštalácia vozidiel všetkých kategórií musí spĺňať technické požiadavky ustanovené pre elektrické zariadenia vozidiel,)
c)	elektrická inštalácia pre osvetlenie pracovného stroja neseného sa pripája k ťažnému vozidlu pomocou zásuvky a zástrčky, ktoré podľa vyhotovenia, farby a  umiestnenia spĺňajú technické požiadavky ustanovené pre prípojky na elektrické pripojenie ťažných a ťahaných vozidiel.15)

(12)	Informatívne štítky umiestnené na pracovnom stroji nesenom, ktoré sú potrebné na jeho obsluhu a pre cestujúcich, ak nie sú v piktogramovom vyhotovení, musia byť v slovenskom jazyku.

(13)	Pracovné stroje nesené musia byť vybavené výrobným štítkom výrobcu a výrobným číslom.

(14)	Výrobný štítok výrobcu musí byť pevne pripevnený na dobre viditeľnom mieste, ktorá sa bežne v priebehu používania nevymieňa. Na výrobnom štítku musia byť zreteľne a nezmazateľne uvedené nasledovné informácie:
a)	názov výrobcu,
b)	typ,
c)	identifikačné číslo vozidla VIN alebo výrobné číslo,
d)	najväčšia technicky prípustná celková hmotnosť pracovného stroja neseného.

(15)	Ak sa z výrobného čísla nedá určiť rok výroby, výrobný štítok podľa odseku 14 musí obsahovať aj rok výroby.

(16)	Výrobné číslo je stálou kombináciou znakov pridelených každému pracovnému stroju nesenému výrobcom. Musia sa používať písmená latinskej abecedy a arabské číslice. Písmená latinskej abecedy musia mať podobu veľkých písmen. Používanie písmen „I“, „O“ a „Q“ a pomlčiek, hviezdičiek a iných špeciálnych znakov nie je povolené. Najmenšia výška písmen a číslic je 7 mm pre znaky vyznačené priamo na podvozku, ráme alebo inej podobnej konštrukcii a 4 mm pre znaky vyznačené na štítku. 

(17)	Umiestnenie a upevnenie výrobného čísla na pracovnom stroji nesenom musí spĺňať technické požiadavky ustanovené na umiestnenie a upevnenie identifikačného čísla vozidla VIN.)

§ 9
Technické požiadavky na vozidlá kategórie LS

(1)	Typom vozidla kategórie LS sa rozumie skupina vozidiel vrátane variantov a verzií, ktorá sa nelíši minimálne v týchto základných aspektoch:
a)	výrobca vozidla,
b)	označenie typu výrobcom vozidla,
c)	základné stavebné a konštrukčné charakteristiky vozidla,
d)	zrejmé a zásadné rozdiely podvozku vozidla,
e)	počet lyží a počet pásov.

(2)	V prevádzke v cestnej premávke možno používať len snežné skútre vybavené gumovými pásmi alebo kovovými pásmi s gumovými blokmi na styčných plochách.

(3)	Vozidlo kategórie LS musí okrem technických požiadaviek ustanovených touto vyhláškou, spĺňať aj podmienky ustanovené na prevádzku vozidla v cestnej premávke.

(4)	Snežné skútre nesmú prevyšovať
a)	najväčšiu prípustnú celkovú šírku ...................................................	2,00 m,
b)	najväčšiu prípustnú celkovú výšku .................................................	2,50 m,
c)	najväčšiu prípustnú celkovú dĺžku ..................................................	4,00 m,
d)	najväčšiu technicky prípustnú celkovú hmotnosť .......................... 	1,00 t,
e)	najväčšiu rýchlosť .......................................................................... 	40 km • h-1.

(5)	Snežný skúter musí byť vybavený zariadením na prevádzkové brzdenie a zariadením na parkovacie brzdenie.

(6)	Brzdný účinok prevádzkovej brzdy musí umožniť také brzdenie, aby sa dosiahlo stredné brzdné spomalenie najmenej 2 m • s-2 bez prevýšenia najväčšej prípustnej sily na ovládací mechanizmus. Účinok brzdenia sa hodnotí pri prevádzkovej hmotnosti a najväčšej technicky prípustnej celkovej hmotnosti snežného skútra. Najväčšia prípustná sila na ovládacích mechanizmoch prevádzkového brzdenia nesmie prevyšovať
a)	na ovládacích páčkach ručných riadidiel ........................................	60 N,
b)	na páke ovládanej jednou rukou ......................................................	250 N,
c)	na pedáli ..........................................................................................	400 N.

(7)	Na snežné skútre sa primerane vzťahujú technické požiadavky ustanovené pre vozidlá kategórie L na montáž zariadení na osvetlenie a svetelnú signalizáciu vozidiel, zvukové výstražné zariadenia, miesto na umiestnenie zadnej tabuľky s evidenčným číslom, hladinu vonkajšieho zvuku, spätné zrkadlá, vonkajšie hrany a výčnelky, zariadenia pred neoprávneným použitím, držadlá pre spolucestujúcich.

(8)	Snežný skúter, ktorého najväčšia technicky prípustná celková hmotnosť prevyšuje 300 kg, musí byť vybavený zariadením na spätný chod.

(9)	Spájacie zariadenie snežného skútra pre sane musí byť zabezpečené proti samovoľnému uvoľneniu dvojitou mechanickou poistkou.

(10)	Snežný skúter musí z hľadiska elektromagnetickej kompatibility spĺňať technické požiadavky ustanovené osobitným predpisom.)

(11)	Spaľovací motor snežného skútra musí z hľadiska emisií plynných a pevných znečisťujúcich látok spĺňať technické požiadavky ustanovené osobitným predpisom.4)

(12)	Elektrické vedenie na snežnom skútri musí byť izolované a umiestnené tak, aby sa zamedzilo poškodeniu vodičov elektrického vedenia alebo vzniku skratu. Izoláciu jednotlivých vodičov elektrického vedenia treba riešiť podľa prostredia, druhu a spôsobu uloženia týchto vodičov. Snežné skútre musia spĺňať technické požiadavky z hľadiska elektrickej inštalácie.17)

(13)	Každý snežný skúter musí byť vybavený zásuvkou na prenosné elektrické svietidlo. Ak je snežný skúter vybavený elektrickým zapaľovačom cigariet, ktorého zásuvka je použiteľná aj na zásuvku na pripojenie prenosného elektrického svietidla, nemusí byť vybavený osobitnou zásuvkou na elektrické svietidlo.

(14)	Elektrická inštalácia pre osvetlenie prípojného vozidla sa pripája k ťažnému vozidlu pomocou zásuvky a zástrčky, ktoré podľa vyhotovenia, farby a umiestnenia musia spĺňať technické požiadavky ustanovené na elektrické pripojenie ťažných a ťahaných vozidiel.15)

(15)	Informatívne štítky umiestnené na snežnom skútri, ktoré sú potrebné pre obsluhu vozidla a cestujúcich, ak nie sú v piktogramovom vyhotovení, musia byť v slovenskom jazyku.

(16)	Snežné skútre musia byť vybavené výrobným štítkom výrobcu a identifikačným číslom vozidla VIN.

(17)	Výrobný štítok výrobcu musí byť pevne pripevnený na dobre viditeľnom mieste v prednej pravej časti vozidla, ktorá sa bežne v priebehu používania nevymieňa. Na výrobnom štítku musia byť zreteľne a nezmazateľne uvedené nasledovné informácie v tomto poradí:
a)	názov výrobcu,
b)	identifikačné číslo vozidla VIN,
c)	najväčšia technicky prípustná celková hmotnosť vozidla.

(18)	Identifikačné číslo vozidla VIN je stálou kombináciou znakov pridelených každému vozidlu výrobcom. Musia sa používať písmená latinskej abecedy a arabské číslice. Písmená latinskej abecedy musia mať podobu veľkých písmen. Používanie písmen „I“, „O“ a „Q“ a pomlčiek, hviezdičiek a iných špeciálnych znakov nie je povolené. Najmenšia výška písmen a číslic je 7 mm pre znaky vyznačené priamo na podvozku, ráme alebo inej podobnej konštrukcii a 4 mm pre znaky vyznačené na štítku. 

(19)	Sane za snežné skútre nepodliehajú samostatnému schvaľovaniu, ale musia spĺňať tieto technické požiadavky:
a)	sane sú určené iba na prepravu nákladu a smú byť pripojené za ťažné vozidlo, ktorého konštrukcia pripojenie umožňuje,
b)	najväčšia technicky prípustná hmotnosť saní nesmie byť väčšia ako 50 % prevádzkovej hmotnosti snežného skútra,
c)	najväčšia technicky prípustná hmotnosť saní nesmie byť väčšia, ako určí výrobca snežného skútra,
d)	zariadenia na osvetlenie a svetelnú signalizáciu musia primerane spĺňať technické požiadavky podľa odseku 6, napríklad zadné odrazové sklá musia mať tvar rovnostranného trojuholníka.

druhá HLAVA
Technické požiadavky na niektoré systémy, komponenty a samostatné technické jednotky
[k § 17 ods. 1 zákona]

§ 10
Všeobecné technické požiadavky

(1)	Systémy, komponenty a samostatné technické jednotky namontované vo vozidle musia spĺňať všetky
a)	technické požiadavky platné pre vozidlo a
b)	podmienky ustanovené na prevádzku vozidla v cestnej premávke.

(2)	Ak pre systém, komponent alebo samostatnú technickú jednotku ako celok možno udeliť typové schválenie EÚ alebo správu homologizácie typu, rovnaké technické požiadavky sa uplatňujú aj pre vnútroštátne typové schválenie.

(3)	Ak je systém, komponent alebo samostatná technická jednotka vybavená prídavným spaľovacím motorom, musí spĺňať technické požiadavky ustanovené osobitným predpisom.4)

(4)	Ak systém, komponent alebo samostatná technická jednotka je zapojená do elektroinštalácie vozidla, musí toto zapojenie spĺňať technické požiadavky ustanovené na elektronické zariadenia vozidiel.17)

(5)	Horľavosť materiálov použitých v interiéri vozidla, napríklad roliet, poťahov sedadiel, poťahov volantov, kobercov a rohoží, nesmie byť väčšia ako 100 mm • min-1 pomocou použitia metódy pre stanovenie horľavosti materiálov;) rolety, poťahy, koberce, rohože a podobne musia z hľadiska chemických vlastností a hygieny spĺňať ustanovené technické požiadavky.)

(6)	V prípade, že montážou systému, komponentu alebo samostatnej technickej jednotky na vozidlo dochádza k úprave miesta určeného na montáž a upevnenie tabuliek s evidenčným číslom, musia byť dodržané príslušné technické požiadavky na umiestnenie tabuliek s evidenčným číslom platné pre danú kategóriu vozidla.

§ 11
Dvojité zariadenie na ovládanie spojky a prevádzkovej brzdy výcvikového vozidla autoškoly

(1)	Dvojité zariadenie na ovládanie spojky a prevádzkovej brzdy výcvikového vozidla autoškoly, ktorým je motocykel, musí spĺňať tieto technické požiadavky:
a)	sila pôsobiaca na ovládač prevádzkovej brzdy musí spĺňať technické požiadavky ustanovené regulačným aktom pre vozidlo kategórie L,
b)	hmotnosti a rozmery motocykla musia spĺňať technické požiadavky ustanovené regulačným aktom pre vozidlo kategórie L,
c)	vonkajšie hrany a výčnelky dvojitého riadenia musia spĺňať technické požiadavky ustanovené regulačným aktom pre vozidlo kategórie L,
d)	dvojité riadenie musia spĺňať technické požiadavky podľa predpisu EHK OSN č. 60.

(2)	Dvojité zariadenie na ovládanie spojky a prevádzkovej brzdy výcvikového vozidla autoškoly, ktorým je osobné vozidlo alebo nákladné vozidlo, musí spĺňať tieto technické požiadavky:
a)	sila pôsobiaca na ovládač prevádzkovej brzdy musí spĺňať technické požiadavky ustanovené regulačným aktom pre vozidlo kategórie M a N,
b)	usporiadanie nožných ovládačov musí spĺňať technické požiadavky podľa predpisu EHK OSN č. 35,
c)	nesmie mať nebezpečné ostré hrany a výčnelky a ich zaoblenie nesmie mať polomer menší ako 3,5 mm; metóda merania výčnelkov je ustanovená predpisom EHK OSN č. 21.

(3)	Dvojité zariadenie na ovládanie spojky a prevádzkovej brzdy výcvikového vozidla autoškoly, ktorým je traktor, musí spĺňať tieto technické požiadavky:
a)	sila pôsobiaca na ovládač prevádzkovej brzdy musí spĺňať technické požiadavky ustanovené regulačným aktom pre vozidlo kategórie T,
b)	usporiadanie nožných ovládačov musí spĺňať technické požiadavky podľa predpisu EHK OSN č. 35,
c)	nesmie mať nebezpečné ostré hrany a výčnelky a ich zaoblenie nesmie mať polomer menší ako 3,5 mm; metóda merania výčnelkov je ustanovená predpisom EHK OSN č. 21,
d)	prídavné sedadlo, ak je použité, musí spĺňať technické požiadavky na sedadlo spolujazdca ustanovené regulačným aktom pre vozidlo kategórie T.

§ 12
Ručné ovládanie pre telesne postihnuté osoby

Ručné ovládanie pre telesne postihnuté osoby musí zabezpečiť, aby telesne postihnutá osoba mohla za každých prevádzkových podmienok plne ovládať vozidlo tak, aby nemohlo dôjsť k ohrozeniu bezpečnosti cestnej premávky. Vozidlo s namontovaným ručným ovládaním pre telesne postihnutú osobu musí spĺňať rovnaké technické požiadavky, ako sú ustanovené pre vozidlo bez namontovaného ručného ovládania pre telesne postihnutú osobu. Ručné ovládanie pre telesne postihnuté osoby nesmie mať nebezpečné ostré hrany a výčnelky a ich zaoblenie nesmie mať polomer menší ako 3,5 mm; metóda merania výčnelkov je ustanovená predpisom EHK OSN č. 21.

§ 13
Vlečné tyče a vlečné laná

Vlečné tyče alebo vlečné laná musia byť vyhotovené tak, aby zabezpečili odolnosť pri pôsobení ťahovej osovej sily najmenej 12 kN a boli zreteľne viditeľné, pričom
a)	tyče musia byť vybavené po celej dĺžke priečnymi červeno-bielymi pruhmi so šírkou 75 mm a dĺžka tyče nesmie byť menšia ako 1 m a väčšia ako 6 m,
b)	laná musia byť opatrené červenou zástavkou alebo štítkom s rozmermi najmenej 200 mm x 200 mm a dĺžka lana nesmie byť menšia ako 2,5 m a väčšia ako 6 m.

§ 14
Protisklzové reťaze

(1)	Protisklzové reťaze alebo obdobné zariadenia znamenajú zariadenie na zlepšenie prenosu hnacích síl a smerovej stability, ktoré sú znížené snehom alebo ľadom nachádzajúcim sa medzi kolesom a povrchom jazdnej dráhy. Skúšanie protisklzových reťazí sa vykonáva na pneumatikách a na vozidle tej kategórie, pre ktorú sú reťaze určené. Hodnota najväčšej skúšobnej rýchlosti je najmenej 50 km • h-1, ak nie je výrobcom reťazí ustanovená väčšia rýchlosť. Pri skúške je vozidlo zaťažené na 50 % užitočnej hmotnosti vozidla. Skúška reťazí pozostáva z tvarovej skúšky, skúšky opotrebovania a skúšky jazdných vlastností.

(2)	Pri tvarovej skúške sa montáž a demontáž vykonáva podľa priloženého návodu výrobcu. Protisklzové reťaze musia byť prispôsobené tvaru pneumatík a musia sa dať upevniť na koleso pomocou upínacieho zariadenia. Pri montáži reťazí určených pre vozidlá kategórií M1, N1, O1 a O2 nesmie byť presah na vnútornej strane plášťa a na behúni väčší ako 20 mm a na vonkajšej strane väčší ako 25 mm. Protisklzové reťaze musia byť po vonkajšom obvode kolesa rozložené tak, aby bola účinnosť dosiahnutá v každej polohe kolesa. Po použití sa pripúšťa voľná najviac 1/8 obvodu kolesa. Pri montáži protisklzových reťazí určených pre vozidlá kategórií M2, M3, N2, N3, O3, O4, T, R, S a PS nesmie byť presah na vnútornej strane plášťa a na behúni väčší ako 35 mm, a na vonkajšej strane väčší ako 50 mm. Dvojité reťaze musia byť vybavené stredovou reťazou.

(3)	Pri skúške opotrebovania sa kvalita materiálu protisklzových reťazí skúša vždy na nepoháňaných kolesách vozidla jednohodinovou jazdou na suchej betónovej jazdnej dráhe. Protisklzové reťaze po skúške nesmú byť poškodené v takej miere, aby bola ovplyvnená ich funkčnosť. Skúška nemusí byť vykonaná, ak materiál použitý na behúňovú sieť spĺňa technické požiadavky, ktoré musia byť dokladované materiálovým listom alebo inou dokumentáciou, napríklad certifikátom o posúdení zhody, a to
a)	tvrdosť jadra: 400 ± 100 HV 10,
b)	tvrdosť povrchu: 750 HV 5,
c)	hĺbková tvrdosť: 550 HV 10 vo vrstve (0,05 a. 0,1).d, kde „d“ je najmenšia hrúbka drôtu použitého na behúňovú sieť.

(4)	Skúška jazdných vlastností sa vykonáva na suchej betónovej jazdnej dráhe a na jazdnej dráhe pokrytej snehom alebo ľadom v bežných prevádzkových podmienkach zrýchlenia, brzdenia a jazdy v zákrutách. Pri použití protisklzových reťazí nesmie byť výrazne znížená ovládateľnosť a smerová stabilita vozidla. Protisklzové reťaze nesmú spôsobiť žiadne poškodenie povrchu vozovky, motorového vozidla a pneumatík.

(5)	Protisklzové reťaze podľa odseku 2 sa uvádzajú na trh s uvedením rozmerov pneumatík, na ktoré môžu byť namontované.

§ 15
Laminátové doplnkové príslušenstvo a výbava

(1)	Laminátové a plastové doplnky a zariadenia znamenajú zariadenia slúžiace na ochranu laku vozidla, ako sú napríklad lemy vozidla, laminátové diely karosérie ako sú kryty prahov, kryt sania vozidla, maska chladiča, nárazník, predný spojler, strešný spojler, zadný spojler, kryt ložnej plochy vozidla a okenných deflektorov, ochranné protioderové lišty a podobne.

(2)	Laminátové doplnkové príslušenstvo a výbava musia spĺňať technické požiadavky podľa predpisov EHK OSN č. 21 a 26. 

(3)	Inštaláciou laminátových doplnkov na vozidlo musí zostať zabezpečený výhľad z miesta vodiča cez vnútorné spätné zrkadlo podľa predpisu EHK OSN č. 46. 

(4)	Konštrukčné vyhotovenie laminátových doplnkov musí byť také, aby ich inštaláciou boli dodržané základné rozmery vozidla v súlade s aktuálne platnými predpismi upravujúcimi najväčšie povolené rozmery vozidiel. 

(5)	Montážou zadného spojlera nesmie byť obmedzená geometrická viditeľnosť tretieho brzdového svetla, ktoré je umiestnené na zadných dverách zo strany interiéru vozidla. V prípade laminátových doplnkov, ktoré majú priestor pre montáž osvetlenia, napríklad predných hmlových svetiel alebo tretieho brzdového svetla, tieto musia byť usporiadané tak, že po ich montáži budú splnené technické požiadavky podľa predpisu EHK OSN č. 48. 

§ 16
Ochranné rámy

(1)	Ochranné rámy a obdobné zariadenia sú zariadenia, ktorými sa rozumie akákoľvek čelná, spodná, bočná alebo zadná vonkajšia štruktúra vozidla vrátane jej prípojných jednotiek, ktoré sú určené na poskytovanie ochrany vozidla v prípadoch nárazu s iným vozidlom pri nízkej rýchlosti, napríklad ochranný rúrkový rám alebo prídavný nárazník okrem nárazníka základnej výbavy. Patria sem tiež strešné rámy a obdobné zariadenia s výnimkou zariadení s hmotnosťou nižšou ako 0,5 kg určených len na ochranu svetelných zariadení vozidla.

(2)	Ochranné rámy musia spĺňať aktuálne platné legislatívne požiadavky na typové schvaľovanie motorových vozidiel s ohľadom na ochranu chodcov a iných zraniteľných účastníkov cestnej premávky.

(3)	Po montáži ochranných rámov na vozidlo musia byť splnené požiadavky na najväčšie povolené rozmery a hmotnosti vozidla. 

(4)	Ak môže byť ochranný rám vybavený svetelným zariadením, ochranný rám musí spĺňať technické požiadavky podľa predpisu EHK OSN č. 48. 

(5)	V prípade zadných ochranných rámov musí vozidlo po ich montáži spĺňať technické požiadavky podľa predpisu EHK OSN č. 58.

(6)	Ochranné rámy musia byť spoľahlivo pripevnené k vozidlu a ich vonkajšie časti vrátane pripevňovacích častí musia mať polomer zakrivenia najmenej 2,50 mm. 

§ 17
Diskové kolesá 

(1)	Diskové koleso znamená rotujúci nosný článok medzi pneumatikou a nápravou zvyčajne pozostávajúci z ráfika a z disku kolesa. Ráfik a disk kolesa môžu byť zabudované, trvalo pripevné alebo odmontovateľné. 

(2)	Diskové kolesá musia spĺňať technické požiadavky podľa predpisu EHK OSN č. 124 ustanovené na odolnosť voči korózii, ohyb počas otáčania, valivosť, pevnosť vzhľadom na lámovosť hrán a iných kritických bodov a axiálny náraz na okraj kolesa.

(3)	Priestor pre koleso v blatníku vozidla musí byť dostatočný na to, aby pri ľubovoľnom vytočení kolesa a pri každej zmene polohy kolesa spôsobenej funkciou pruženia automobilu nedošlo k styku rotujúceho kolesa s akoukoľvek časťou vozidla. 

§ 18
Elektrická a elektronická doplnková výbava

(1)	Elektrickou a elektronickou doplnkovou výbavou vozidla sa rozumejú zariadenia určené na monitorovanie prevádzky jazdy vozidla pracujúce na princípe globálnych lokalizačných systémov a podobne, elektronické systémy určené pre informovanie cestujúcich vo vozidle a obdobné elektrické alebo elektronické zariadenia slúžiace na zabudovanie do vozidla, zvyšujúce komfort prepravovaných osôb alebo zaznamenávajúce prevádzkové hodnoty vozidla. 

(2)	Elektrické alebo elektronické zariadenia musia spĺňať technické požiadavky na elektromagnetickú kompatibilitu podľa predpisu EHK OSN č. 10. 

(3)	Po zabudovaní elektrickej a elektronickej doplnkovej výbavy do vozidla musia byť splnené 
a)	technické požiadavky na vnútorné vybavenie vozidiel podľa predpisu EHK OSN č. 21, a 
b)	technické požiadavky na rozmery vnútorného priestoru.)

§ 19
Mechanické a elektromechanické zabezpečovacie zariadenia

(1)	Zabezpečovacie zariadenia znamenajú systém, ktorého účelom je zabrániť neoprávnenému normálnemu spúšťaniu motora alebo iného zdroja hlavnej hnacej sily vozidla v kombinácii so systémom, ktorý blokuje riadenie alebo prevodové ústrojenstvo alebo radenie rýchlostí. 

(2)	Mechanické a elektromechanické zabezpečovacie zariadenia musia spĺňať technické požiadavky podľa predpisu EHK OSN č. 18, pričom dodatočnou montážou takého zariadenia nesmie byť obmedzená funkcia sériového zabezpečovacieho zariadenia. 

(3)	V prípade, ak montážou zabezpečovacieho zariadenia dochádza k zásahu do riadenia vozidla, musia byť splnené technické požiadavky podľa predpisu EHK OSN č. 12.

(4)	Elektromechanické zabezpečovacie zariadenia musia spĺňať technické požiadavky na elektromagnetickú kompatibilitu a odrušenie podľa predpisu EHK OSN č. 10. 

(5)	Elektronické zabezpečovacie zariadenia a vozidlové poplachové systémy slúžiace na oznámenie vniknutia do vozidla alebo rušivého zásahu do vozidla a zabezpečujúce dodatočnú ochranu proti neoprávnenému použitiu vozidla musia spĺňať technické požiadavky podľa predpisu EHK OSN č. 97.

§ 20
Odnímateľné transparenty

(1)	Odnímateľné transparenty na strechu vozidla musia byť spoľahlivo pripevnené k vozidlu, nesmú presahovať pôdorysný obrys vozidla, okrem zadnej časti vozidla, a nesmú mať žiadne hroty ani ostré hrany a výčnelky; vonkajšie časti vrátane pripevňovacích častí musia mať polomer zakrivenia najmenej 2,50 mm. Z tejto hodnoty polomeru zakrivenia sú možné výnimky podľa predpisu EHK OSN č. 26.

(2)	Upevnenie nosiča batožiny musí spoľahlivo odolať preťaženiu v pozdĺžnom smere najmenej o hodnotu 6 G.

(3)	Označenie vozidiel autoškôl musí spĺňať technické požiadavky ustanovené osobitným predpisom.)

(4)	Označenie vozidiel taxislužby musí spĺňať technické požiadavky ustanovené osobitným predpisom.)

tretia ČASŤ
Technické požiadavky na účely jednotlivého schválenia vozidla, systému, komponentu alebo 
samostatnej technickej jednotky

§ 21
Technické požiadavky na jednotlivo vyrobené vozidlo
[k § 25 ods. 2 zákona]

(1)	Ak osobitné predpisy pre typové schválenie EÚ celého vozidla alebo pre vnútroštátne typové schválenie celého vozidla (§ 8 ods. 1 zákona) ustanovujú technické požiadavky aj pre jednotlivo vyrobené vozidlá, uplatňujú sa tieto technické požiadavky. V opačnom prípade sa na jednotlivo vyrobené vozidlá uplatňujú technické požiadavky uvedené v odsekoch 2 až 4.

(2)	Jednotlivo vyrobené vozidlo musí na účely schválenia spĺňať rovnaké technické požiadavky, ako sú ustanovené na typové schválenie vozidla príslušnej kategórie. Typový schvaľovací orgán môže pre konkrétne vozidlo na základe odôvodneného návrhu povoliť výnimku, len ak vozidlo spĺňa alternatívne technické požiadavky; oslobodenie od dodržania ustanovených technických požiadaviek možno pripustiť iba z opodstatnených dôvodov súvisiacich s bezpečnosťou, ochranou životného prostredia alebo verejného zdravia.

(3)	Alternatívnymi technickými požiadavkami sa rozumejú opatrenia a technické požiadavky s cieľom zabezpečiť úroveň bezpečnosti, ochrany životného prostredia alebo verejného zdravia, ktorá je v čo najväčšej možnej miere rovnocenná s úrovňou ustanovených technických požiadaviek platných pre príslušnú kategóriu vozidla.

(4)	Pri skúškach jednotlivo vyrobeného vozidla sa nevykonávajú deštrukčné skúšky. Používajú sa informácie poskytnuté výrobcom jednotlivého vozidla, ktorými sa preukazuje súlad s alternatívnymi technickými požiadavkami.

§ 22
Technické požiadavky na jednotlivo vyrobené vozidlo 
s obmedzenou prevádzkou
[k § 26 ods. 2 zákona]

(1)	Jednotlivo vyrobené vozidlo s obmedzenou prevádzkou musí spĺňať základné technické požiadavky ustanovené na
a)	osvetlenie vozidla,
b)	brzdové zariadenia,
c)	zvuk vozidla,
d)	spájacie zariadenia,
e)	zvláštne výstražné svietidlo oranžovej farby.

(2)	Spaľovací motor pre jednotlivo vyrobené vozidlo s obmedzenou prevádzkou musí byť použitý taký, ktorý je bežne vyrábaný a môže byť použitý z vyradeného vozidla.

§ 23
Technické požiadavky na jednotlivo dokončované vozidlo
[k § 27 ods. 2 zákona]

Na technické požiadavky, alternatívne technické požiadavky a na skúšky jednotlivo dokončovaného vozidla sa vzťahujú ustanovenia § 21 primerane.

§ 24
Technické požiadavky na jednotlivo vyrobený a jednotlivo dovezený systém, komponent alebo samostatnú technickú jednotku
[k § 28 ods. 3 zákona]

(1)	Ak regulačné akty ustanovujú technické požiadavky aj pre jednotlivý systém, komponent alebo samostatnú technickú jednotku, uplatňujú sa tieto technické požiadavky. V opačnom prípade sa uplatňujú technické požiadavky uvedené v odsekov 2 až 4.

(2)	Jednotlivo vyrobený a jednotlivo dovezený systém, komponent alebo samostatná technická jednotka musia na účely schválenia spĺňať rovnaké technické požiadavky, ako sú ustanovené na typové schválenie systému, komponentu alebo samostatnej technickej jednotky. Typový schvaľovací orgán môže pre konkrétny systém, komponent alebo samostatnú technickú jednotku na základe odôvodneného návrhu povoliť výnimku, len ak systém, komponent alebo samostatná technická jednotka spĺňa alternatívne technické požiadavky; oslobodenie od dodržania ustanovených technických požiadaviek možno pripustiť iba z opodstatnených dôvodov súvisiacich s bezpečnosťou, ochranou životného prostredia alebo verejného zdravia.

(3)	Alternatívnymi technickými požiadavkami sa rozumejú opatrenia a technické požiadavky s cieľom zabezpečiť úroveň bezpečnosti, ochrany životného prostredia alebo verejného zdravia, ktorá je v čo najväčšej možnej miere rovnocenná s úrovňou ustanovených technických požiadaviek platných pre príslušný systém, komponent alebo samostatnú technickú jednotku.

(4)	Pri skúškach jednotlivého systému, komponentu alebo samostatnej technickej jednotky sa nevykonávajú deštrukčné skúšky. Používajú sa informácie poskytnuté výrobcom jednotlivého systému, komponentu alebo samostatnej technickej jednotky, ktorými sa preukazuje súlad s alternatívnymi technickými požiadavkami.

§ 25
Technické požiadavky na jednotlivo dovezené vozidlo
[k § 29 ods. 2 zákona]

(1)	Na technické požiadavky, na alternatívne technické požiadavky a na skúšky jednotlivo dovezeného vozidla z členského štátu Európskej únie (ďalej len „členský štát“) alebo iného zmluvného štátu Dohody o Európskom hospodárskom priestore a Švajčiarskej konfederácie (ďalej len „iný zmluvný štát“) sa vzťahujú ustanovenia § 21 primerane.

(2)	Ak nie sú ustanovené harmonizované technické požiadavky na schvaľovanie jednotlivo dovezených vozidiel z iného ako členského štátu alebo iného zmluvného štátu (ďalej len „tretí štát“),) nové jednotlivo dovezené vozidlo musí na účely schválenia spĺňať rovnaké technické požiadavky, ako sú ustanovené na typové schválenie vozidla príslušnej kategórie.

(3)	Ojazdené jednotlivo dovezené vozidlo z tretieho štátu musí na účely schválenia spĺňať technické požiadavky, ktoré boli použiteľné pre danú kategóriu vozidla v Slovenskej republike v čase výroby vozidla a musí spĺňať minimálne emisné limity znečisťujúcich látok vo výfukových plynoch EURO 2. Na alternatívne technické požiadavky a na skúšky jednotlivo dovezeného vozidla z členského štátu alebo z iného zmluvného štátu sa vzťahujú ustanovenia § 21 primerane.

štvrtá ČASŤ
Technické požiadavky na účely schválenia vozidla po prestavbe

§ 26
Technické požiadavky na vozidlo po hromadnej prestavbe
[k § 34 ods. 5 zákona]

(1)	Vozidlo po hromadnej prestavbe musí spĺňať rovnaké technické požiadavky, aké boli ustanovené na typové schválenie vozidla príslušnej kategórie v čase jeho uvedenia do prevádzky v cestnej premávke. To neplatí pre hromadnú prestavbu v prípade zmeny alebo úpravy karosérie vozidla alebo zmeny alebo úpravy nadstavby vozidla, keď vozidlo musí spĺňať rovnaké technické požiadavky, aké sú v čase schválenia hromadnej prestavby ustanovené na typové schválenie vozidla.

(2)	Ak typový schvaľovací orgán povolil výnimku podľa § 163 zákona, hromadne prestavaný typ vozidla môže spĺňať alternatívne technické požiadavky, pričom oslobodenie od dodržania ustanovených technických požiadaviek možno pripustiť iba z opodstatnených dôvodov súvisiacich s bezpečnosťou, ochranou životného prostredia a bezpečnosťou cestujúcich.

(3)	Alternatívnymi požiadavkami sa rozumejú opatrenia a technické požiadavky s cieľom zabezpečiť úroveň bezpečnosti cestnej premávky, ochrany životného prostredia a bezpečnosti cestujúcich, ktorá je v čo najväčšej možnej miere rovnocenná s úrovňou ustanovených technických požiadaviek platných pre príslušnú kategóriu vozidla.

(4)	Pri skúškach hromadne prestavaného typu vozidla sa nevykonávajú deštrukčné skúšky. Používajú sa informácie poskytnuté výrobcom vozidla a výrobcom hromadne prestavaného typu vozidla, ktorými sa preukazuje súlad s alternatívnymi požiadavkami.

§ 27
Technické požiadavky na jednotlivé vozidlo po prestavbe
[k § 35 ods. 5 zákona]

Na technické požiadavky, alternatívne technické požiadavky a na skúšky prestavaného jednotlivého vozidla sa vzťahujú ustanovenia § 26 primerane.

piata ČASŤ
záverečné ustanovenia

§ 28
Prechodné ustanovenie

Základné technické opisy vozidiel vydané v rámci vnútroštátneho typového schválenia alebo v rámci hromadnej prestavby typu vozidla vozidlám, ktoré neplnia technické požiadavky podľa tejto vyhlášky, zostávajú v platnosti do dátumu vyznačenom v základnom technickom opise, najneskôr do 20. mája 2020.

§ 29
Spoločné ustanovenie

Táto vyhláška bola prijatá v súlade s právne záväzným aktom Európskej únie v oblasti technických predpisov.)

§ 30
Účinnosť

Tento vyhláška nadobúda účinnosť 20. mája 2018.